РЕПУБЛИКА БЪЛГАРИЯ

**СТОПАНСКА АКАДЕМИЯ “Д. А. ЦЕНОВ” – СВИЩОВ**

|  |  |
| --- | --- |
| Факултет“ФИНАНСИ” | Катедра “ОБЩА ТЕОРИЯ НА ИКОНОМИКАТА” |
|  |  |
| **Утвърждавам:** |  |
|  Декан: …...…………….............................(доц. д-р Румен Ерусалимов) | Приета от ФС, Протокол № 4 от 26.11.2024 г.Приета от КС, Протокол № 5 от 22.11.2024 г. |
| **УЧЕБНА ПРОГРАМА****на** |
| Учебна дисциплина“Публична икономика и избор” |
| **Код на дисциплината: ФФ-КОТИ-Б-307****Брой кредити по учебен план: (6)** |
| Образователно-квалификационна степен: БАКАЛАВЪР | Код на документа:УД/УПР-ФФ-КОТИ-Б-307 |
| Форма на обучение: РЕДОВНА/ЗАДОЧНА/ДИСТАНЦИОННАЕзик: БЪЛГАРСКИ | Версия:v.03/2024 |

**І. ОРГАНИЗАЦИЯ НА ОБУЧЕНИЕТО**

**Часове учебна заетост (семестър с продължителност 14 седмици)**

***Таблица № 1***

|  |  |  |  |
| --- | --- | --- | --- |
| **Учебна заетост****/аудиторна и извънаудиторна/** | **Редовна форма на обучение** | **Задочна форма на обучение** | **Дистанционна форма на обучение** |
| **1. Аудиторна заетост (АЗ)** | **56** | **28** | **56** |
| 1.1. Лекции | 28 | 14 | 28 |
| 1.2. Семинарни занятия | 28 | 14 | 28 |
| **2. Извънаудиторна заетост (ИАЗ)** | **94** | **122** | **94** |
| 2.1.Самостоятелна работа | 47 | 61 | 47 |
| 2.2. Академични задания | 47 | 61 | 47 |
| 2.2.1. Курсови разработки и проекти | 0 | 0 | 0 |
| 2.2.2. Есета/доклади | 30 | 31 | 10 |
| 2.2.3. Казуси и делови игри |  0  |  0  |  0  |
| 2.2.4. Онлайн тестови и изпитни модули | 17 | 30 | 37 |
| **Всичко:** | **150** | **150** | **150** |

**Схема за формиране на крайната оценка по дисциплина**

***Таблица № 2***

|  |  |
| --- | --- |
| **Критерий**  | **Тежест на критерия** |
| **Редовна форма на обучение** | **Задочна форма на обучение** | **Дистанционна форма на обучение** |
| **1. Изпълнение на ангажименти през семестъра, в т.ч.:** | **50%** | **50%** | **50%** |
| * 1. Посещение на учебни занятия

*(% от комплексната оценка)* | 10% | 10% | 0% |
| 1.2. Семестриални контролни *(% от комплексната оценка)* | 20% | 0% | 0% |
| 1.3. Академични задания  *(% от комплексната оценка)* | 20% | 40% | 50% |
| **2. Семестриален изпит***(% от комплексната оценка)* *Форма на провеждане:**Тест с отворени и/или затворени въпроси.* | **50%** | **50%** | **50%** |
| **Общо за дисциплината** | **100%** | **100%** | **100%** |

**II. Анотация**

**2.1. Цел на курса**

Курсът има за цел да формира у студентите обща представа за начина на организация и функциониране на публичния сектор, където държавата има основна роля по акумулирането, разпределянето и използването на оскъдните ресурси с цел производство и предоставяне на публични блага. В него са представени и анализирани основните концепции за мястото, ролята и взаимодействието на този сектор с останалите елементи на икономическата система; начините за вземане на колективни решения; подходите за акумулиране и изразходване на бюджетните ресурси; методите за оптимизиране на разходите и ползите с цел подобряване благосъстоянието на населението.

**2.2. Предварителни изисквания**

Обучението по дисциплината се базира на знанията и уменията, придобити в бакалавърските курсове от фундаменталния блок, сред които главно микро- и макроикономика, теория на финансите, основи на управлението, статистика, право, както и специализирани знания по финансово-бюджетно планиране, анализ и контрол и пр. Владеенето на допълнителни знания по политология, психология, социология и други само ще подпомогне процеса на усвояване на специфичната материя на публичния сектор.

**2.3. Използвани методи на преподаване**

***2.3.1 Редовна и задочна форма***

В процеса на преподаване на дисциплината се използват множество традиционни и съвременни методи като: лекции, упражнения, самостоятелни задания, работа с литературни източници, използване на интернет източници, решаване на тестове и задачи, дискусии, творчески задания (есета, доклади и др.)

***2.3.2 Дистанционна форма***

В процеса на преподаване на дисциплината се използват интернет базирани информационни технологии (Distance Learning платформа, социални мрежи и сайтове за комуникиране и обучение) с прилагане на иновативни синхронни и асинхронни методи за обучение (синхронни лекции, консултации и дискусии; асинхронни индивидуални задания; тестови и изпитни модули).

**2.4. Очаквани резултати**

След завършване на обучението студентите ще придобият знания за:

•същността, еволюцията и методите за изследване на публичния сектор;

•функциите, целите, подходите и инструментите за държавна намеса в икономиката;

•същността и класификацията на публичните блага, техните основни свойства, търсенето, предлагането и равновесието в публичния сектор;

•публичния избор, неговите характеристики и форми, подходите (правилата) за гласуване и ролята на различните участници в процеса;

•данъците, принципите и алтернативите на данъчното облагане, разпределението на данъчното бреме и постигането на икономическа ефективност;

•публичните разходи, измерването и разновидностите им, тенденциите в развитието и контрола върху нарастването им.

В резултат на обучението студентите ще формират умения да:

•извеждат специфичните характеристики на публичния сектор и свързаните с него блага за колективно потребление, съпоставяйки го с частния сектор и благата, придобивани на пазарен принцип;

•представят и анализират особената роля на държавата по повод производството и доставката на публични блага и взаимодействието й с останалите субекти на икономическата система;

•анализират поведението на различните участници в публичния избор, да обясняват техните действия и да предвиждат последиците от тях;

•познават традиционните методи и съвременните техники за анализ, оценка и оптимизиране на данъчните приходи, държавните разходи и цялостната бюджетна политика на правителството.

Обучението по Публична икономика и избор ще развие у студентите следните компетенции:

•да събират, обработват и анализират информация за различните аспекти на публичния сектор;

•да измерват и оценяват държавните приходи и разходи и да изготвят анализи за тяхното състояние и тенденции;

•да прилагат подходите, методите и процедурите за осъществяване на анализ „разходи-ползи“ при оценка на различни проекти в публичния сектор;

•да предлагат решения за по-пълно отчитане индивидуалните интереси и за повишаване ефективността на държавната намеса по повод производството и потреблението на публични блага.

**III. разпространение на дисциплината**

1. Университет за национално и световно стопанство – гр. София

2. Икономически университет - гр. Варна

3. De Montfort University, UK

4. Ruhr-Universität Bochum, DЕ

5. University of Amsterdam, NL

**IV. Учебно съдържание**

|  |  |  |  |
| --- | --- | --- | --- |
| **ТемИ** | **Редовна форма на обучение** | **Задочна форма на обучение** | **Дистанционна форма на обучение** |
| **Л** | **У** | **Л** | **У** | **Л** | **У** |
| **Тема I. ВЪВЕДЕНИЕ В ТЕОРИЯТА НА ПУБЛИЧНИЯ СЕКТОР** | 3 | 3 | 1.5 | 1.5 | 3 | 3 |
| *1. Дефиниране и характеристика на публичния сектор. Предмет на Икономическите основи на публичния сектор. 2. Еволюция на възгледите за публичния сектор в икономиката. 3. Методи за изследване на публичния сектор в икономиката. 4. Икономика на благосъстоянието. Ефективност по Парето* |
| **Тема II. ДЪРЖАВАТА В ИКОНОМИКАТА** | 4 | 3 | 2 | 1.5 | 4 | 3 |
| *1. Пазарни провали и необходимост от държавна намеса в икономиката. 2. Теория на външните ефекти. Теорема на Р. Коуз и подход на А. Пигу. 3. Цели и икономически функции на държавата. 4. Подходи и инструменти за държавна намеса. 5. Критика на държавната намеса в икономиката* |
| **Тема III. ПУБЛИЧНИ БЛАГА** | 3 | 3 | 1.5 | 1.5 | 3 | 3 |
| *1. Същност, свойства и класификация на публичните блага. 2. Търсене и предлагане на публичните блага. Частично равновесие. 3. Сравнителна характеристика между равновесието в публичния сектор и пазарното равновесие. 4. Анализ на общото равновесие (модел на П. Самуелсън)* |
| **Тема IV. ПУБЛИЧЕН ИЗБОР** | 5 | 4 | 2.5 | 2 | 5 | 4 |
| *1. Колективно вземане на решения и форми на публичния избор. 2. Популярни (традиционни) подходи за публичен избор. 3. Система на Кондорсе. 4. Теория за медианния гласоподавател. 5. Други правила за гласуване. 6. Теорема за невъзможността на К. Ароу. 7. Представителна демокрация* |
| **Тема V. ТЕОРИЯ НА ДАНЪЧНОТО ОБЛАГАНЕ** | 4 | 5 | 2 | 2.5 | 4 | 5 |
| *1. Данъци и данъчно облагане. 2. Разпределение на данъчната тежест. 3. Данъци и ефективност. Свръхданъчно бреме. 4. Оптимизиране на данъчното облагане* |
| **Тема VI. ПУБЛИЧНИ РАЗХОДИ** | 4 | 5 | 2 | 2.5 | 4 | 5 |
| *1. Същност, структура и измерване на публичните разходи. 2. Фактори на публичните разходи. 3. Преместване на изгодите и изкривяващо действие на публичните разходи. 4. Контрол върху растежа на публичните разходи* |
| **Тема VII. АНАЛИЗ НА РАЗХОДИТЕ И ПОЛЗИТЕ** | 5 | 5 | 2.5 | 2.5 | 5 | 5 |
| *1. Дефиниране и етапи на анализа. Критерии и методи за анализ и оценка. 2. Измерване на разходите и ползите в публичните проекти. 3. Риск и несигурност. 4. Социален анализ "разходи-ползи".* |
| **Общо:** | **28** | **28** | **14** | **14** | **28** | **28** |

**V. ИЗПОЛЗВАНИ УЧЕБНО-ТЕХНИЧЕСКИ СРЕДСТВА**

|  |  |
| --- | --- |
| **Наименование на** **Учебно-техническото средство** | **Използвани учебно-технически средства по вид на занятията** |
| **Лекции** | **Семинарни****занятия** |
| 1. Мултимедийни системи за презентиране | X | X  |
| 2. Интернет | X | X  |
| 3. Специализирани програмни продукти: |  |  |
|  3.1   | X | X |

**VI. ПреПОРЪЧИТЕЛНИ МАТЕРИАЛИ И НОРМАТИВНИ ИЗТОЧНИЦИ**

 **6.1. Основна литература**

|  |
| --- |
|  1. Публична икономика и избор. АИ Ценов |
|  2. Учебен курс в Платформата за дистанционно и електронно обучение на СА “Д. А. Ценов“, , https://dl.uni-svishtov.bg/course/view.php?id=5311 |

 **6.2. Допълнителна литература**

|  |
| --- |
|  1. Манлиев, Г. и колектив, Икономика на публичния сектор (адаптиран вариант) |
|  2. Стиглиц, Дж. Икономика на държавния сектор |
|  3. Брусарски, Р. Теория на публичните финанси |
|  4. Брусарски, Р. Икономически анализ "разходи-ползи" |
|  5. Статев, Ст. и колектив, Икономика и публичен сектор |
|  6. Йотова, Л., Е. Пенкова. Икономика на благосъстоянието |
|  7. Якобсон, Л. Государственный сектор экономики (экономическая теория и политика) |
|  8. Филатова, Н. и коллектив, Экономика общественного сектора |
|  9. Икономическа енциклопедия |

 **6.3. Нормативни документи**

|  |
| --- |
|  1. Конституция на Република България |
|  2. Закон за държавния бюджет на Република България |
|  3. Закон за държавния служител |
|  4. Изборен кодекс |

 **6.4. Интернет ресурси**

|  |
| --- |
|  1. Национален статистически институт, www.nsi.bg |
|  2. Eurostat, http://ec.europa.eu/eurostat |
|  3. Министерство на финансите, www.minfin.bg/ |
|  4. Българска народна банка, www.bnb.bg/ |
|  5. Институт за икономически изследвания към БАН, http://www.iki.bas.bg/ |
|  6. Електронно списание "Диалог", https://www2.uni-svishtov.bg/dialog/?lang=bg |

Съставил/и/:

|  |
| --- |
|  …………………………………(Проф. д-р Пенка Шишманова) |

Ръководител катедра:

|  |  |
| --- | --- |
|  …………………………………(проф. д-р Пенка Шишманова) |  |